En ulykke i september sidste år kan føre til en straf for uagtsom betydelig legemsbeskadigelse til en 24-årig mand.

En ulykke, der kan have kostet offeret mén for livet, skal for efter planen for retten i Hjørring torsdag. Her står en 24-årig tiltalt for at have kørt en cyklist ned i rundkørslen ved Ringvejen Sæbyvej. Ulykken skete en tidlig morgen klokken 6.45, 8. september 2020. Ifølge anklageskriftet i sagen mener politiet, at bilisten simpelthen kørte over for ubetinget vigepligt og ramte cyklisten, der kom i rundkørslen på cykelstien. Kørte ikke hensynsfuldt Sammenstødet var så kraftigt, at cyklisten pådrog sig flere alvorlige brud på kroppen. Selvom cyklisten blev opereret efterfølgende, fremgår det af anklageskriftet, at personen fortsat er i risiko for at skulle leve med mén efter ulykken resten af livet. Tiltalen mod bilisten går på, at han har overtrådt færdselsloven ved ikke at have kørt hensynsfuldt. Derudover er han tiltalt for uagtsom betydelig legemsbeskadigelse. Det fremgår ikke af sagens oplysninger, hvordan den 24-årige mand forholder sig til tiltalen.